Kampong Bharu

**Kampung Baru** atau **Kampong Bharu** () ialah sebuah perkampungan Melayu yang terletak di Wilayah Persekutuan Kuala Lumpur, Malaysia.

## Sejarah
Kampung Baru telah ditubuhkan pada oleh pentadbiran Negeri-Negeri Melayu Bersekutu dan negeri Selangor semasa rancangan pembangunan semula Kuala Lumpur dari sebuah kampung lombong timah kepada sebuah bandar utama. Kampung Baru telah diiktiraf sebagai penempatan komuniti Melayu melalui Warta Kerajaan Negeri Selangor bertarikh 12 Januari 1900 melalui rizab Penempatan Pertanian Melayu (M.A.S.) di bawah Seksyen 6 Enakmen Tanah 1897 yang dikawal melalui penghuniannya dan pengurusan M.A.S (Warta Selangor No. 21/1900). 

Kampung Baru mempunyai keluasan 220 ekar. Kampung ini dibuka pada tahun 1900 sejak pelombongan bijih timah oleh Raja Jumaat. Penduduknya seramai 35,000 orang meliputi 7 buah kampung. Pemilik tanah pula adalah lebih kurang 1,000 orang.

## Mercu tanda terkenal
* Dewan Sultan Sulaiman 
* Stesen LRT Kampung Baru dalam Aliran Kelana Jaya
* Stesen MRT Raja Uda dalam Laluan Putrajaya
* Masjid Jamek Kampong Bharu
* Pasar Minggu di Jalan Raja Muda Musa
* Pintu Gerbang Kampong Bharu
* Pintasan Saloma
* Rumah Biru Kampung Baru

## Penduduk terkenal
* S. M. Salim - penyanyi Malaysia
* Azman Hashim - pengerusi AM Bank
* M.Shariff - penyanyi pop yeh yeh
* Jamal Muhamad - pelawak dan juruhebah
* Shahz Jaszle - pelakon TV
* Jasmin Hamid - pelakon
* Awal Ashaari - pengacara & pelakon
* Ridzuan Hashim - pelakon

## Kemudahan asas
### Pendidikan

* SK Kampong Bharu
* SMK Puteri Wilayah
* SK Pendidikan Khas Kg Baharu
* SK Jalan Raja Muda
* Sekolah Rendah Agama Jalan Raja Muda Musa

## Isu dan tengkarah

### Pembangunan semula
Pembangunan semula Kampung Baru sentiasa menjadi isu dalam politik Malaysia. Pelbagai usaha pembangunan kampung terbantut dan terbengkalai kerana penduduk kurang yakin. Biasanya pemaju swasta memberi nilaian tanah yang rendah dan tidak berbaloi. 

Menteri Wilayah Persekutuan dan Kesejahteraan Bandar, Raja Nong Chik Raja Zainal Abidin akan menyediakan kertas pembangunan semula. Beliau sendiri akan berdialog dengan penduduk selepas Kabinet meluluskan kertas cadangan itu. Penduduk Kampung Baru ada hak untuk menentukan corak pembangunan dan kaedah pembangunan yang sesuai dengan kehendak mereka.

Tanah diserahkan kepada kerajaan dan akan dibangunkan. Najib mendengar taklimat daripada ahli Lembaga Pentadbiran Kawasan Penempatan Pertanian Melayu Kampung Baru di Dewan Orang Ramai Kampung Paya, Kampong Bharu.

Ciri kebudayaan Melayu dan legasi unik kawasan ini akan dipertahankan. Hal ini termasuklah bangunan pencakar langit, kondominium, pusat beli belah, kediaman dan peluang perniagaan terutama untuk peniaga Bumiputera.

RM2 juta diperuntukkan untuk mengecat bangunan dan membaik pulih dua blok flet 17 tingkat PKNS Kampong Bharu yang dilihat kotor dan daif. Ia dilaksanakan oleh Unit Penyelarasan dan Pelaksanaan (ICU) .

Perbadanan Pembangunan Kampong Bharu telah ditubuhkan melalui peruntukan Akta Perbadanan Pembangunan Kampong Bharu 2011 [Akta 733] yang berfungsi sebagai agensi penyelaras dalam pembangunan semula Kampong Bharu. PKB secara rasminya mula beroperasi pada bulan Julai 2012.

## Rujukan